שלמה שושן

הרב שלמה שושן (נולד ב-1959) הוא דיין בבית הדין הרבני טבריה-צפת. הקים את ישיבת ההסדר בבית שאן, ושימש כאב בית דין לגיור במחוז צפון.

ביוגרפיה
נולד בישראל בשנת 1959 להורים יוצאי מרוקו. למד בישיבת כפר הרואה. לאחר מכן למד שבע שנים בישיבת ההסדר כרם ביבנה ובישיבת מרכז הרב והוסמך לרבנות עיר. בין השנים 1985-1993 למד בכולל לדיינות בפסגות והוסמך לדיינות על ידי הרבנים הראשיים לישראל דאז, הרב מרדכי אליהו והרב אברהם שפירא. שימש כר"מ בישיבת "אורות הנגב", ר"מ בישיבת בית אל וראש הכולל לדיינות בישיבה, הקים את הגרעין התורני בגבעת זאב ועמד בראש הכולל.

בשנים 1995-2001 כיהן כדיין בבית הדין המיוחד לגיור בירושלים.

בשנים 2001-2003 הרצה באוניברסיטת בר-אילן במחזורים הראשונים של הקורס להכשרת טוענות רבניות היה מיוזמי ודוחפי הרעיון.

בין השנים 2000-2004 היה דיין בבית דין לענייני ממונות בירושלים.

בשנת 2006 עבר עם משפחתו מפסגות לבית שאן והקים בה את ישיבת ההסדר ואת הכולל לרבנות, דיינות ולהכשרת רבני קהילות שמשמשים כמובילי קהילות שונות בעיר.

עם השנים התפתחה הישיבה והקימה מוסדות וענפי פעילות נוספים ומגוונים בעיר בהם מרכז לזוגיות ומשפחה, פרויקט התנדבות בחקלאות בכל רחבי הארץ, פעילות לחיזוק הזהות היהודית והעצמתה בבית שאן, בעמק המעיינות, בבקעת הירדן ובכל האזור כולו - כלל הפעילות מעוגנת תחת עמותת חיבורים בית שאן והעמק.  

בערב ראש השנה תשע"ו התמנה הרב שלמה שושן לדיין בבית הדין הרבני, ועתה מכהן כדיין בבית הדין הרבני טבריה - צפת.

נשוי לאורה, מטפלת זוגית. בנם הרב שובאל, הוא ר"מ בישיבת ההסדר בבית שאן.

קישורים חיצוניים
 איטה גליקסברג, שלום בית: הזוגיות הלא שגרתית של דיין הגירושין ומטפלת הזוגיות, כאן חדשות
אתר ערוץ 7, כל הכתבות על הרב שלמה שושן
 "בשנים הקרובות נראה יותר ראשי ישיבות מעדות המזרח", ריאיון של הרב שושן באתר כיפה
 ערוץ היוטיוב של ישיבת בית שאן, יותר מ-100 שיעורים של הרב שלמה שושן, ראש ישיבת ההסדר בית שאן
 שיעורי הרב שושן באתר ישיבה
 מאמר תורני של הרב שושן, באתר רמבי"ש
 שו"ת הרב שלמה שושן - אתר כיפה
 מאמר בתחומין של הרב שלמה שושן בהלכות גיור, באתר צומת
 אתר ישיבת ההסדר בבית שאן

ישראלים שנולדו ב-1959
ראשי ישיבות הסדר
ראשי ישיבה ספרדיים
דייני בתי הדין הרבניים
בוגרי ישיבת כפר הרא"ה
בוגרי ישיבת מרכז הרב
בוגרי ישיבת כרם ביבנה
בוגרי מכון בני דוד פסגות
ראשי כולל אברכים ישראלים
רבנים מרוקאים ישראלים
בית שאן: רבנים
אבות בתי דין